title: Guetu de Varsovia
text: El Guetu de Varsovia yera un guetu para la población xudía establecíu poles autoridaes alemanes en Varsovia el 2 d'ochobre de 1940, y zarráu y aislláu del restu de la ciudá'l 16 de payares de 1940 por una paré de más de 10 pies (3 m) d'altu, coronada con alambre d'escayos. Yera'l guetu más grande del Gobiernu Xeneral y de too l'Europa ocupada. N'abril de 1941, alredor de 450.000 persones vivíen dientro de los murios del distritu zarráu, en permediu, había 7,2 persones per habitación.